เราฉีดยาคุมเพื่อป้องกัน​การเกิดซีสต์​ที่​รังไข่​มาเกือบ​ 2 ปี​ มีเลือดออกเยอะเหมือน​ประ​จำ​เดือน​มาทุกวัน​ เคยถาม​ บอกเป็นผลข้างเคียงปกติ​ ตอนนี้​ไม่ได้​ไปฉีดตามกำหนด​มา​ 2 เดือนแล้ว​ แต่ทุกวันนี้ยังมีเลือดออกอยู่ 1. จึงอยากทราบว่ามีวิธีแก้ไม่ให้มีประจำ​เดือน​ทุกวันหรือไม่​ และที่ยังมีเลือดออกอยู่หลังเลยกำหนด​ เป็นอาการผิดปกติ​หรือไม่ เมื่อวันที่​ 1 ก.พ.​มีเพศ​สัมพันธ์​กับแฟน​ โดยในช่วงแรกไม่ได้​ถุงยางอนามัย​สักครู่​หนึ่ง​ อวัยวะเพศ​ชายของแฟนยังเข้าไม่สุด จากนั้น​ก็ใส่ถุงยาง​ 2. อยากทราบว่า​จะ​มีโอกาส​ท้องหรือไม่​ ควรทานยาคุมฉุกเฉิน​เพื่อป้องกัน​การ​ท้องหรือไม่ ขอบ​ค่ะ
สวัสดีค่ะ การที่ใช้ยาฉีดคุมกำเนิด เพื่อการรักษาซีสท์มีทั้งแบบฉีดทุก 3 เดือน หรือฉีดทุกเดือนค่ะ โดยยาจะประกอบไปด้วยฮอร์โมนโปรเจสเตอโรนโดยตัวฮอร์โมนจะยับยั้งการตกไข่ เเล้วทำให้เยื่อบุโพรงมดลูกบางตัวลง บางครั้งเยื่อบุโพรงมดลูกบางมาก จนกระทั่งมีเลือดออกผิดปกติได้ค่ะ น่าจะเป็นสาเหตุที่ทำให้มีเลือดออกติดต่อกันค่ะดังนั้น พอหยุดไป จะมีโอกาสกลับมาตกไข่ได้เสมอค่ะ ถ้ามีเพศสัมพันธ์ที่ไม่ได้ป้องกัน หรือมีความเสี่ยง อาจต้องระวังการตั้งครรภ์ด้วยค่ะส่วนหลังจากหยุดยาฉีดคุมกำเนิดไป บางครั้งร่างกายอาจได้รับผลกระทบจากฮอร์โมนอยู่ได้นานถึง 3-9 เดือนค่ะ จึงอาจยังมีเลือดออกผิดปกติได้อยู่เเนะนำสังเกตปริมาณเลือดค่ะ ถ้าออกต่อเนื่องหลังจากมีเพศสัมพันธ์ 4-6 สัปดาห์ อาจต้องตรวจปัสสาวะเพื่อดูการตั้งครภ์ร่วมด้วยค่ะ หรือเเนะนำให้กลับไปพบสูตินรีเเพทย์เพื่อให้ยาในการปรับฮอร์โมนค่ะ